open-index/open-wikipedia-markdown huggingface dataset:
Ալեքսանդրա Կալուցկա

**Ալեքսանդրա Կալուցկա** (, ), լեհ մարզուհի, որը հանդես է գալիս սպորտային ժայռամագլցման մեջ: 2024 թվականի Ամառային օլիմպիական խաղերի բրոնզե մեդալակիր, Եվրոպայի ժայռամագլցման առաջնության արծաթե մեդալակիր։ Ժայռամագլցման աշխարհի գավաթակիր։

## Մարզական կարիերա
Կալուցկան 2018 թվականից մասնակցում է ժայռամագլցման աշխարհի գավաթներին։  2018 թվականին Մոսկվայում կայացած աշխարհի առաջնությունում զբաղեցրել է 11-րդ եզրափակիչ տեղը: 2022 թվականին նվաճել է Էդինբուրգի աշխարհի գավաթի խաղարկության իր առաջին փուլը։ Նույն մրցաշրջանում նա հաղթել է նաև աշխարհի գավաթի ընդհանուր հաշվարկում։

2018 թվականին Ինսբրուկում կայացած աշխարհի առաջնությունում զբաղեցրել է չորրորդ տեղը, իսկ մեկ տարի անց Հաթիոձիում եղել է հինգերորդը: 2022 թվականին Մյունխենում կայացած Եվրոպայի առաջնությունում գրավել է երկրորդ տեղը։

2024 թվականի Փարիզի Ամառային օլիմպիական խաղերում Ալեքսանդրան նվաճել է բրոնզե մեդալ։

Նրա լավագույն անձնական ժամանակը 6,64 վայրկյան է:

Ալեքսանդրա Կալուցկան արագընթաց լեռնագնաց Նատալյա Կալուցկայի երկվորյակ քույրն է։

## Ծանոթագրություններ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Նաո Կուսակա

**Նաո Կուսակա** (, ), ճապոնացի հունահռոմեական ոճի ըմբիշ, 2024 թվականի օլիմպիական չեմպիոն, աշխարհի առաջնության մրցանակակիր։

## Կարիերա
2017 թվականին Նաո Կուսական Աթենքում կայացած կադետների աշխարհի առաջնությունում գրավել է 5-րդ տեղը: Մեկ տարի անց՝ 2018 թվականին, բրոնզե մեդալներ է նվաճել Նյու Դելիում կայացած Ասիայի պատանիների առաջնությունում և Ճապոնիայի մեծահասակների առաջնությունում։  2022 թվականի հոկտեմբերի կեսերին իսպանական Պոնտևեդրայում կայացած մինչև 23 տարեկան մարզիկների աշխարհի առաջնությունում 3-րդ տեղի համար գոտեմարտում հաղթել է իրանցի Մոհամմադ Ռեզա Մոխտարիին՝ դառնալով բրոնզե մեդալակիր։  2023 թվականի սեպտեմբերի 22-ին Բելգրադում կայացած աշխարհի առաջնությունում փոքր եզրափակչում հաղթել Է Ուզբեկստանից Արամ Վարդանյանին՝ նվաճելով բրոնզե մեդալ։ 

2024 թվականին Նաո կուսական Ղրղզստանի Բիշքեկ քաղաքում կայացած ըմբշամարտի Ասիայի 2024 թվականի առաջնությունում մասնակցել է հունահռոմեական ըմբշամարտի մինչև 77 կգ քաշային կարգի մրցումներին և նվաճել ոսկե մեդալ։

2024 թվականի Փարիզի Ամառային օլիմպիական խաղերում մինչև 77 կգ քաշային կարգում դարձել է ոսկե մեդալակիր՝ եզրափակիչ գոտեմարտում հաղթելով ղազախ մարզիկ Դեմեու Ժադրաևին։

## Ձեռքբերումներ
* Ըմբշամարտի մինչև 23 տարեկանների աշխարհի առաջնություն 2022 - 
* Ըմբշամարտի աշխարհի առաջնություն 2023 - 

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ճապոնացի ըմբշամարտիկներ
Լիզա Բարբելեն

**Լիզա Բարբելեն** (, ), ֆրանսիացի կին նետաձիգ, 2021 թվականի նետաձգության Եվրոպայի չեմպիոն և 2022 թվականի փակ նետաձգության Եվրոպայի չեմպիոն։ Նետաձգության աշխարհի առաջնության մրցանակակիր: 2024 թվականի Ամառային օլիմպիական խաղերի բրոնզե մեդալակիր և 2020 թվականի Ամառային օլիմպիական խաղերի մասնակից:

## Կենսագրություն
Բարբելենը ծնունդով Լեից է (Մոզել)։ Նա քիմիա է ուսումնասիրում Սորբոնում։ Բարբելենը նաև սիրողական դաշնակահար է։

## Կարիերա
Բարբելենը մարզվում է Diesé-ի Société de tir de Dieuze-ում և Les Archers riomois-ում Օվերնիում

Նա մասնակցել է 2017 թվականի նետաձգության պատանիների Եվրոպայի գավաթի խաղարկությանը՝ մարաթոնում զբաղեցնելով անհատական մրցությունում երրորդ տեղը, իսկ Պորեչեում՝ անհատական և թիմային մրցություններում երկրորդ տեղը։ Նույն թվականին նաև երրորդ տեղն Է զբաղեցրել թիմային հաշվարկում 2017 թվականի նետաձգության աշխարհի երիտասարդական առաջնությունում։ Եղել է Մեդելյինում կայացած 2019 թվականի աշխարհի գավաթի փուլում թիմային հաշվարկում երրորդ տեղը զբաղեցրած Ֆրանսիայի հավաքականի կազմում։ Նույն թվականին մասնակցել է նետաձգության աշխարհի երիտասարդական առաջնությանը՝ թիմային հաշվարկով զբաղեցնելով երկրորդ տեղը, իսկ անհատական հաշվարկով՝ չորրորդը։ Այդ տարի ավելի ուշ նա մասնակցել է 10-օրյա հավաքի Գվանջուում, որտեղ մարզվել է օլիմպիական չեմպիոն Կի Բո Բեի հետ։ 2020 թվականի փետրվարին Բարբելենը հաղթել է Ֆրանսիայի օլիմպիական ընտրական մրցաշարում։

Covid-19 համաճարակի ժամանակ մարզվել է ծնողների պարտեզում։

2020 թվականի դեկտեմբերին Բարբելենը երրորդ տեղն Է զբաղեցրել աշխարհի գավաթի փակ խաղարկությունում, որն անցկացվել է վիրտուալ ձևաչափով։ 2021 թվականի մարտին հաղթել է Պորեչայի մրցաշարում։ 2021 թվականի հունիսին Բարբելենը ոսկե մեդալ է նվաճել նետաձգության Եվրոպայի 2021 թվականի առաջնությունում։ 2008 թվականին Բերենժեր Շուից հետո դարձել է առաջին ֆրանսուհին, որ հաղթել է նետաձգության Եվրոպայի առաջնությունում։ Այսպիսով, նա 2020 թվականի Ամառային օլիմպիական խաղերի անհատական առաջնության ուղեգիր է ստացել (ընտրության համար բավական էր հասնել քառորդ եզրափակիչ փուլին)։ Նա զբաղեցրել է առաջին հորիզոնականը, քանի դեռ նրա տեղը չի զբաղեցրել հնդկուհի Դիպիկա Կումարին։ Տոկիոյի խաղերում Բարբելենը վարկանիշային փուլում զբաղեցրել է 13-րդ տեղը և կարողացել է հասնել քառորդ եզրափակիչ։ Նույն թվականին ավելի ուշ Բարբելենը Ֆրանսիայի կանանց հավաքականի հետ միասին զբաղեցրել է երրորդ տեղը կանանց թիմային մրցումներում 2021 թվականի աշխարհի առաջնությունում։ Նա դուրս է մնացել անհատական քառորդ եզրափակչում և խառը թիմային մրցումներ առաջնությունում։

Բարբելենը ոսկե մեդալ է նվաճել 2022 թվականի փակ նետաձգության Եվրոպայի առաջնությունում, որը տեղի է ունեցել Լաշկոյում։

Բարբելենն ընտրվել է 2024 թվականի Փարիզի Ամառային օլիմպիական խաղերում կանանց անհատական և թիմային մրցումներում։ Ֆրանսիայի հավաքականը դուրս է մնացել 8-րդ տուրից։ Կանանց անհատական ստուգատեսում նա կարողացել է նվաճել բրոնզե մեդալ՝ 6-4 հաշվով հաղթելով Չոն Հուն Յոնին և դառնալով առաջին ֆրանսուհին, որ անհատական ստուգատեսում մեդալ է նվաճել այդ մարզաձևում:

## Ծանոթագրություններ

Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Ֆրանսիացի նետաձիգներ
Քիլի Հոջքինսոն

**Քիլի Նիկոլ Հոջքինսոն** (; ), անգլիացի վազորդուհի, որը մասնագիտանում է միջին հեռավորության վրա, մասնավորապես՝ 800 մետր: 19 տարեկանում նա նվաճեց արծաթե մեդալ 2020 թվականի Տոկիոյի Օլիմպիական խաղերում՝ գերազանցելով Բրիտանական ազգային ռեկորդը, որը սահմանել էր Քելլի Հոլմսը 1995 թվականին և եվրոպական ռեկորդը մինչև 20 տարեկան աղջիկների համար՝ դառնալով բոլոր ժամանակների չորրորդ ամենաարագ կինը մինչև 20 տարեկան։ Հոջքինսոնը դարձավ 800 մ փակ վազքի ամենաերիտասարդ չեմպիոնը՝ հաղթելով 2021 թվականի Եվրոպայի փակ առաջնությունում։

Հոջքինսոնը 2018 թվականին Եվրոպայի մինչև 18 տարեկանների չեմպիոն էր, իսկ 2019 թվականին՝ Եվրոպայի մինչև 20 տարեկանների առաջնության բրոնզե մեդալակիր:

## Կենսագրություն
200px|մինի|ձախից|Հոջքինսոնը (աջից) 2022 թվականի Համագործակցության խաղերում
Քիլի Նիկոլ Հոջքինսոնը ծնվել է 2002 թվականի մարտի 3-ին Ուիգանում։

## Կարիերա
10 տարեկանում Հոջքինսոնը զբաղվել է լողով և առաջին տարիներին հանդես է եկել մրցաշարերում իր դպրոցի համար։ Սակայն հոր խորհրդով նա սկսեց զբաղվել վազքով։ Վազքի անցնելու նրա որոշման վրա ազդել է նաև Լոնդոնի տնային օլիմպիադայում Ջեսիկա Էնիսի հաղթանակը։

2020 թվականին նա դարձավ երկրի չեմպիոն՝ Մեծ Բրիտանիայի առաջնությունում 800 մետր վազքում 2.03,24 հաշվով հաղթելուց հետո։

### 2021
Հունվարի 30-ին Հոջկինսոնը դարձավ առաջին բրիտանուհին, որը 36 տարվա ընթացքում համաշխարհային ռեկորդ սահմանեց մինչև 20 տարեկան մարզիկների շրջանում՝ Վիեննայի մրցաշարում փակ տարածություններում հաղթահարելով 800 մետր տարածությունը 1.59, 03-ում։ Այնուամենայնիվ, նրա ռեկորդը տևեց մեկ ամսից պակաս,և այն բարելավվեց Աթինգ Մուի կողմից՝ 800 մ վազելով 1.58, 40-ում, բայց Հոջքինսոնը մնաց եվրոպական ռեկորդ:

Մարտի 7-ին Քիլին դարձավ Եվրոպայի ամենաերիտասարդ չեմպիոնը 800 մ փակ տարածությունում Թորունի մրցաշարում: Բրիտանուհին տարածությունը վազել է 2.03,88 րոպեում։ Հաղթանակի պահին նա ավելի երիտասարդ էր, քան իր հայրենակից Ջեյն Քոուլբրուկը, ով 1977 թվականին Իսպանիայում կայացած Եվրոպայի փակ առաջնությունում նվաճեց ոսկե մեդալ։

Մայիսի 19-ին Հոջկինսոնը գրեթե մեկ վայրկյան գերազանցեց Մեծ Բրիտանիայի ռեկորդը մինչև 20 տարեկան՝ Օստրավայի Golden Spike-ում հաղթելով 1.58, 89 արդյունքով։ Հուլիսի 4-ին Հոջկինսոնը կրկին բարելավեց իր անձնական ռեկորդը՝ հասնելով 1.57, 51-ի՝ զբաղեցնելով չորրորդ տեղը Ստոկհոլմի ադամանդե լիգայում։

Օգոստոսին Տոկիոյում կորոնավիրուսային համաճարակի պատճառով հետաձգված 2020 թվականի Օլիմպիական խաղերում նա բարելավեց իր անձնական ռեկորդը գրեթե երկու վայրկյանով՝ եզրափակչում վազելով 1.55, 88 վայրկյանում: Այս արդյունքը բրիտանուհուն թույլ տվեց նվաճել արծաթե մեդալ՝ զիջելով միայն Աթինգ Մուին: Մինչև 20 տարեկան մարզիկների նախորդ ռեկորդը պատկանում էր Քելլի Հոլմսին և սահմանվել էր 1995 թվականին: Քիլին պատմության մեջ չորրորդ արդյունքն է ցույց տվել մինչև 20 տարեկան մարզիկների շրջանում։

2023 թվականի Աշխարհի առաջնությունում, որը կայացել է Բուդապեշտում, 800 մետր վազքում, Քիլին դարձել է արծաթե մեդալակիր՝ 1:56,34 արդյունքով:

## Ծանոթագրություններ

 
Կատեգորիա:2020 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի բրիտանացի կանայք
Կատեգորիա:21-րդ դարի բրիտանացիներ
Կատեգորիա:21-րդ դարի կանայք
Կատեգորիա:Բրիտանացի թեթևատլետներ
Blago White

**Վլադիսլավ Վյաչեսլավովիչ Պոմերանցև** (), ավելի հայտնի է **Blago White** անունով**,** ռուս ռեփեր։

## Կենսագրություն
Վլադիսլավը ծնվել է 1995 թվականին Մոսկվայում։ Երկու տարեկանում նա ծնողների հետ տեղափոխվել է ԱՄՆ։ Յոթ տարեկանում վերադարձել է Ռուսաստան և ռուսաց լեզվի վատ իմացության պատճառով ուսումն ավարտել է անգլալեզու դպրոցներում։

2023 թվականի մարտին CPLUS լեյբլի արտիստները՝ Soda Luv-ը, Blago White-ը, Bushido Zho-ն և նկարիչ Q.JAY-ը, թողարկեցին իրենց սեփական երեք շոուները Զենում՝ «Փողոցային հոգեբանություն», «Բռնել Զենինլ» և «Նյութական արժեքներ»: Դրանցում ռեփերները հոգեբանի հետ միասին քննարկել են մանկությունն ու մարդկանց հետ իրենց ունեցած հարաբերությունները, պատասխանել են վատ մեկնաբանություններ գրողներին և խոսել են իրենց համար թանկ բաների մասին։ 

Նա նաև «ՎԶԼՊ» ՍՊԸ-ի գլխավոր տնօրենն է («գլխավոր տնօրեն»), предприятия по производству пластмассы во Владимирской области.

## Սկավառակագրություն
### Ստուդիական ալբոմներ

### Սինգլներ
#### Որպես առաջատար կատարող

#### Որպես հրավիրյալ կատարող

## Ծանոթագրություններ

Կատեգորիա:21-րդ դարի ռեփերներ
Կատեգորիա:Երաժիշտներ այբբենական կարգով
Կատեգորիա:Նոյեմբերի 19 ծնունդներ
Կատեգորիա:Ռուս ռեփերներ
Յարեդ Նուգուսե

**Յարեդ Նուգուսե** (, ), ամերիկացի մարզիկ, միջին հեռավորության վրա վազքի մասնագետ։ 2018 թվականից հանդես է գալիս ԱՄՆ-ի աթլետիկայի հավաքականում, 1500 մետր վազքում ԱՄՆ-ի չեմպիոն, մի քանի առարկաներում Հյուսիսային Ամերիկայի գործող ռեկորդակիր, Բուդապեշտում կայացած աշխարհի առաջնության մասնակից։

## Կենսագրություն
Յարեդ Նուգուսեն ծնվել է 1999 թվականի հունիսի 1-ին Կենտուկի նահանգի Լուիսվիլ քաղաքում։  Եթովպական արմատներ ունի, նրա ծնողները՝ Ալեմ Նուգուսեն և Մանա Բերխեն, ծագումով Եթովպիայի Տիգրայ շրջանից են։ Հայրը 1980-ականներին որպես քաղաքական փախստական փախել է ԱՄՆ, մաթեմատիկա դասավանդել Առլինգտոնում, այնտեղ էլ ծանոթացել է ապագա կնոջ հետ։

Յարեդն ընտանիքի վեց երեխաներից չորրորդ երեխան է, մանկության տարիներին քիչ էր հետաքրքրվում սպորտով, ավելի շատ ժամանակ էր հատկացնում ուսմանը, հաճախում էր գիտական ուսումնական արհեստանոցներ, խաղում էր բոուլինգ։ Վազքով տարվել է համեմատաբար ուշ՝ արդեն duPont Manual High School ավագ դպրոցում սովորելու ժամանակ, իր ֆիզկուլտուրայի ուսուցիչ Միք Մոթլիի օգնությամբ, վերջինս զարմացել է 1 մղոն վազքում ցուցաբերած արդյունքից և իր աշակերտին խորհուրդ է տվել դպրոցի աթլետիկայի թիմի մարզիչ Թիմ Հոլմանին։ Արդյունքում Նուգուսեն թողեց Բոուլինգը և եկավ աթլետիկա։

Մարզական կարիերան շարունակել է Նոտր Դամի համալսարանում, 2017 թվականից եղել է «Notre Dame Fighting Irish» տեղական աթլետիկայի թիմում, որի հետ հաջողությամբ հանդես է եկել ԱՄՆ-ում տարբեր ուսանողական մրցումներում, մասնավորապես 2019 թվականին հաղթել է ուսանողական սպորտի ազգային ասոցիացիայի (NCAA) առաջին դիվիզիոնի առաջնությունը 1500 մետր վազքում։ Ի սկզբանե ծրագրել էր սովորել օրթոդոնտիստ դառնալու համար, բայց, ի վերջո, 2021 թվականին ստացել է Կենսաքիմիայի բակալավրի աստիճան։ Այնուհետև շարունակել է ուսումը համալսարանում՝ կառավարման մագիստրոսի կոչում ստանալու համար։

Առաջին անգամ իր մասին հայտարարել է միջազգային մակարդակով 2018 թվականի մրցաշրջանում, երբ ընդգրկվել է ամերիկյան հավաքականի կազմում և 1500 մետր մրցաձևում հանդես եկել Տամպերեի պատանիների աշխարհի առաջնությունում։ 

Ավարտելով օլիմպիական որակավորման նորմատիվը և դառնալով երրորդը Յուջինի ազգային օլիմպիական ընտրական մրցաշարում՝ 2021 թվականին արժանացել է Տոկիոյի ամառային Օլիմպիական խաղերում երկրի պատիվը պաշտպանելու իրավունքին, սակայն քառակի վնասվածքի պատճառով չի կարողացել դուրս գալ մեկնարկային։

2023 թվականի մրցաշրջանում Նուգուսեն զգալիորեն բարելավեց իր արդյունքները՝ սահմանելով Հյուսիսային Ամերիկայի ռեկորդները 1500 մետր բաց մարզադաշտի և փակ վազքի, 1 մղոն բաց մարզադաշտի և փակ վազքի և 3000 մետր փակ վազքի համար։ 1500 մետր մրցատարածությունում դառնալով ԱՄՆ-ի չեմպիոն՝ մասնակցել է Բուդապեշտում կայացած աշխարհի առաջնությանը, եզրափակչում ցույց է տվել 3։ 30.25 ժամ՝ մրցումների ամփոփիչ արձանագրության մեջ տեղավորվելով հինգերորդ հորիզոնականում։

## Ծանոթագրություններ

 
Կատեգորիա:2024 թվականի Ամառային օլիմպիական խաղերի բրոնզե մեդալակիրներ
Կատեգորիա:Նոթր Դամի համալսարանի շրջանավարտներ
Վալարի Օլման

**Վալարի Կերոլին Օլման** (,), ամերիկացի սկավառականետորդուհի, օլիմպիական կրկնակի չեմպիոն (2020 և 2024 թվականներ)։

## Կենսագրություն
Նա սկսել է սկավառակ նետել 2011 թվականին՝ ԱՄՆ-ի մինչև 16 տարեկանների պատանեկան առաջնությունում հաղթելուց հետո։ Նա 2013 թվականին ավարտել է Կոլորադո նահանգի Լոգմոնտ քաղաքի Սիլվեր Քրիքի ավագ դպրոցը: Նա 2017 թվականին ավարտել է Սթենֆորդի համալսարանը արտադրանքի դիզայնի բակալավրի աստիճանով:

Մարզվելիս Օլմանը դարձավ ԱՄՆ-ի պատանեկան մրցաշարերի յոթակի չեմպիոն։

Նա ներկայացրել է Միացյալ Նահանգները 2017 թվականի ամառային ունիվերսիադայում, որտեղ նվաճել է արծաթե մեդալ, և 2017 թվականի աշխարհի առաջնությունում, որտեղ նա չի նվաճել եզրափակչի ուղեգիր։ 2018 թվականին նա բրոնզե մեդալ է նվաճել 2018 թվականի  Լոնդոնում կայացած Թեթև աթլետիկայի աշխարհի գավաթում, արծաթը՝ NACAC առաջնությունում և դարձել 2018 թվականի ԱՄՆ-ի ազգային չեմպիոն։

2019 թվականի աշխարհի առաջնությունում նա զբաղեցրեց 7-րդ տեղը։

Մրցույթում Օլմանի անձնական լավագույն ցուցանիշը 70,15 մ է, որը սահմանվել է Ironwood Throws Center Invitational-ում 2020 թվականին Այդահո նահանգի Ռատդրում քաղաքում:

Նա ներկայումս բնակվում է Օսթինում, Տեխաս, մարզվում է Տեխասի համալսարանի մարզիչ Զեբուլոն Սիոնի մոտ և կամավորական աշխատանք է կատարում նրա հետ:

2021 թվականին նա Տոկիոյի Օլիմպիական խաղերում 68,98 մետր արդյունքով նվաճեց ոսկե մեդալը։

Վալ Օլմանը գերազանցեց իր ամերիկյան սկավառակի ռեկորդը՝ 71,16 մ (233 ֆուտ 5 դյույմ) 2021 թվականի սեպտեմբերի 12-ին՝ Բեռլինում։

2024 թվականի օգոստոսի 5-ին Փարիզի Օլիմպիական խաղերում նա վստահորեն նվաճեց իր երկրորդ օլիմպիական ոսկին։ Օգոստոսի 2-ին արդեն որակավորման փուլում Օլմանը իր առաջին փորձի ժամանակ սկավառակը նետեց 69,59 մ, նրա մոտակա մրցակիցը պարտվեց գրեթե 4 մետրով: Եզրափակչում Օլմանը 68 մետրից 4 անգամ նետեց սկավառակը, և նրա մրցակիցներից ոչ մեկը հաջողության չհասավ նույնիսկ մեկ անգամ։ Ի վերջո Օլմանը հաղթեց 69,50 մ հաշվով, Ֆեն Բինն ու Սանդրա Էլկասևիչը հետ մնացին 1,99 մետրով։

## Հիմնական արդյունքներ

## Ծանոթագրություններ

Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի ամերիկացի կանայք
Կատեգորիա:Ամերիկացի մարզուհիներ
Կատեգորիա:Ամերիկացի օլիմպիական չեմպիոններ
Կատեգորիա:Սթենֆորդի համալսարանի շրջանավարտներ
Ան Սե Յոն

**Ան Սե Յոն** (,), հարավկորեացի բադմինտոնիստ։ Հարավկորեացի առաջին բադմինտոնիստը, ով դարձել է աշխարհի չեմպիոն (2023 թվական)։ Հաղթել է Ասիական խաղերի մենախաղում և թիմային մրցաշարերում (2023 թվական)։ Կորեայի Հանրապետության ազգային հավաքականի կազմում Ուբեր Գավաթի հաղթող (2022 թվական)։

Նա ծնվել է սպորտային ընտանիքում՝ նրա ծնողները բադմինտոն էին խաղում որպես հոբբի, հայրը բացի այդ բռնցքամարտիկ էր: Նա սկսել է հաճախել բադմինտոնի մարզումներին տարրական դպրոցում։

15 տարեկանում դարձել է Կորեայի Հանրապետության ազգային հավաքականի անդամ։ Հավաքականի կազմում նա նվաճել է աշխարհի պատանեկան առաջնության բրոնզե մեդալը (2017 թվական)։ Հաջորդ տարի նա մասնակցեց Ուբեր Գավաթին և Ասիական խաղերին, որոնցից առաջինում նա նվաճեց թիմային բրոնզը։

2019 թվականի Նոր Զելանդիայի Բաց առաջնությունում նա եզրափակչում հաղթեց 2012 թվականի օլիմպիական չեմպիոն Լի Սյուերուիին՝ այդպիսով նվաճելով իր առաջին համաշխարհային տիտղոսը։

Բադմինտոնի համաշխարհային ֆեդերացիայի 2019 թվականի ամենախոստումնալից խաղացողն է։ Ներառվել է Ֆորբս ամսագրի 2020 թվականի «30-ից 30» ցուցակում՝ «Ժամանց և սպորտ կատեգորիայում»:

2021 թվականին նա մասնակցեց Օլիմպիական խաղերին, որոնք առաջինն էին նրա կարիերայում։ Անը հասավ քառորդ եզրափակիչ, որտեղ պարտվեց ապագա չեմպիոն Չեն Յուֆեյին։

2023 թվականին նա հասել է առաջին հորիզոնականին համաշխարհային վարկանիշում։

## Մենախաղի ձեռքբերումներ

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Հարավկորեացիներ
Մարիա Պերես

**Մարիա Պերես Գերսիա** (, ), իսպանացի աթլետ, 2024 թվականի ամառային օլիմպիական խաղերի արծաթե մեդալակիր, 2023 թվականի աշխարհի չեմպիոնուհի, 2018 թվականի Եվրոպայի չեմպիոնուհի։ Տոկիոյի 2020 թվականի ամառային օլիմպիական խաղերի մասնակից։

## Կենսագրություն
Ծնվել է 1996 թվականի ապրիլի 29-ին Գրանադայի Օրսե քաղաքում։

Պերեսը նվաճեց աթլետիկայի Եվրոպայի 2018 թվականի առաջնության ոսկե մեդալը՝ այդ ընթացքում սահմանելով առաջնության ռեկորդ։ Նա 2023 թվականի մայիսի 21-ին Չեխիայի Պոդեբրադի քաղաքում ընթացող քայլարշավի Եվրոպայի թիմային առաջնությունում 2:37:15 արդյունքով 35 կմ քայլելու համաշխարհային ռեկորդակիրն է։ Պերեսը նվաճել է Իսպանիայի յոթ ազգային մրցարշավի տիտղոս:

2020 թվականին Տոկիոյի Օլիմպիական խաղերում 20 կմ հեռավորության վրա 1:30:05 ժամանակով նա գրավեց չորրորդ հորիզոնականը։

2023 թվականին Բուդապեշտում կայացած աթլետիկայի աշխարհի առաջնությունում 1:26:51 արդյունքով 20 կիլոմետրանոց վազքարշավում իսպանացի մարզիկը դարձավ աշխարհի առաջնության ոսկե մեդալակիր։ Մի քանի օր անց 35 կիլոմետր հեռավորության վրա իսպանացին կրկին դարձավ չեմպիոն՝ հաղթելով չեմպիոնական ռեկորդով՝ 2:38:40։

2024 թվականին Փարիզում կայացած ամառային Օլիմպիական խաղերում իսպանացի մարզիկը նվաճեց օլիմպիական արծաթե մեդալը՝ 20 կմ տարածությունը հաղթահարելով 1:26:19 ժամանակում։

## Ծանոթագրություններ

Կատեգորիա:2024 թվականի Ամառային օլիմպիական խաղերի արծաթե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Իսպանացի կին մարզիկներ
Կատեգորիա:Իսպանացի օլիմպիական մարզիկներ
Կատեգորիա:Իսպանացիներ
Կատեգորիա:Իսպանիացի օլիմպիական չեմպիոններ
Մարիթ Բաումեսթեր

**Մարիթ Բաումեսթեր** (, ), հոլանդացի առագաստանավորդուհի, 2016 և 2024 թվականների Օլիմպիական խաղերի չեմպիոն, 2012 թվականի Օլիմպիական խաղերի արծաթե մեդալակիր և 2020 թվականի Օլիմպիական խաղերի բրոնզե մեդալակիր: Աշխարհի քառակի չեմպիոնուհի՝ «Լազեր Ռադիալ» դասում:

## Կենսագրություն
Մարիթ Բաումեսթերը ծնվել է 1988 թվականի հունիսի 17-ին Ֆրիսլանդիա նահանգի Վարտեն Ավանում։ Պրոֆեսիոնալ առագաստանավորդուհին հանդես է գալիս «Լազեր Ռադիալ» դասում: Մարզվում է Յուպ Զիլհեյսի գլխավորությամբ։ 

Առաջին մրցույթը, որին մասնակցել է Բաումեսթերը, Splash World Championship-ն էր Ուեյմութում, որը տեղի է ունեցել 2002 թվականի հուլիսին։ Իր նորամուտի ժամանակ նա զբաղեցրել է 5-րդ հորիզոնականը։ 2010 թվականի մայիսի 12-ին Մարիտն իր կարիերայում առաջին անգամ դարձավ համաշխարհային վարկանիշի առաջատարն իր դասում։ Իր առաջին նշանակալի մեդալը Բաումեսթերը նվաճեց 2010 թվականին լարգսում կայացած առագաստանավային աշխարհի առաջնությունում: Հաջորդ տարի Պերտում կայացած Առագաստանավային աշխարհի համապարփակ առաջնության ժամանակ նա զբաղեցնում է առաջին տեղը՝ առաջ անցնելով Բելգիայի և ԱՄՆ-ի հետ մրցակիցներից։ 2014 թվականին հոլանդացի մարզուհին պաշտպանել է աշխարհի չեմպիոնի կոչումը: 2015-ին էլ Մուսաննայում կայացած աշխարհի առաջնությունում Մարիտը նվաճեց իր երկրորդ արծաթե մրցանակը։

Օլիմպիական «Լազեր Ռադիալ» դասում դարձել է աշխարհի չեմպիոն 2011, 2014, 2017, 2020 թվականներին:

Բաումեսթերի օլիմպիական կարիերան սկսվել է 2012 թվականին Լոնդոնում կայացած խաղերից, որտեղ նա արծաթե մեդալ է նվաճել Laser Radial դասարանում։ Առաջին տեղի համար պայքարն ընթանում էր հոլանդացի, չինացի (Սյու Լիցյա) և բելգիացի (Էվի Վան Աքեր) մարզուհու միջև։ 10-րդ մրցավազքի արդյունքում Բաումեստերը դուրս է եկել մրցաշարային աղյուսակի առաջին հորիզոնական՝ առաջ անցնելով չինուհուց, սակայն մեդալային մրցավազքում վերջինս կարողացել է ռևանշի հասնել: Արդյունքում Սյու Լիցզիան գրավեց առաջին տեղը (35 միավոր), Բաումեստերը՝ երկրորդ (37), իսկ Էվի Վան Աքերը՝ երրորդ (40)։

2016-ին Ռիո դե Ժենեյրոյում կայացած ամառային Օլիմպիական խաղերում Բաումեստերը միայն մեկ մրցավազքում կարողացավ հասնել առաջինի եզրագծին, բայց մյուս մրցավազքներում ցույց տրված կայուն բարձր արդյունքները թույլ տվեցին հոլանդուհուն, մոտակա մրցակցից փոքր տարբերությամբ, զբաղեցնել ընդհանուր առաջին տեղը։

## Ծանոթագրություններ

## Արտաքին հղումներ
* Персональный сайт Марит Баумстер 
* Статистика выступлений Марит Бауместер
* https://site-isaf.soticcloud.net/biog.php?memberid=49296&js=1

Կատեգորիա:2012 թվականի Ամառային օլիմպիական խաղերի արծաթե մեդալակիրներ
Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Հոլանդացի առագաստանավորդներ
Մարդու իրավունքների եվրոպական կոնվենցիայի հոդված 1

**Մարդու իրավունքների եվրոպական կոնվենցիայի հոդված 1,** Մարդու իրավունքների եվրոպական կոնվենցիայի առաջին հոդվածն է։ Այս հոդվածում նշվում է, որ Բարձր պայմանավորվող կողմերն իրենց իրավասության ներքո գտնվող յուրաքանչյուրին ապահովում են սույն Կոնվենցիայի առաջին բաժնում սահմանված իրավունքներն ու ազատությունները։

## Արդարադատություն
Անդամ պետությունների իրավասությունը մի քանի անգամ վիճարկվել է դատարանում, հիմնական հարցն այն էր, թե որքանով է իրավասությունը տարածքային բնույթ կրում։ Դատարանը ճանապարհ է ընտրել պայմանագրի տարածաշրջանային բնույթից բացառությունները ճանաչելու    

*[[Լոիզիդուն ընդդեմ Թուրքիայի]] (Նախնական առարկություններ)* (1995) 20 ՄԻԵԴ 99 Մարդու իրավունքների եվրոպական դատարան հայտարարել է՝ 
Հաշվի առնելով կոնվենցիայի առարկան և նպատակը՝ Պայմանավորող կողմի պատասխանատվությունը կարող է առաջանալ նաև այն դեպքում, երբ ռազմական գործողությունների արդյունքում օրինական կամ անօրինական, նա արդյունավետ վերահսկողություն է իրականացնում իր ազգային տարածքից դուրս գտնվող տարածքի համար։ 
Այսպիսով, հաստատվել է, որ Թուրքիայի կողմից վերահսկվող հյուսիսային Կիպրոսում Թուրքիայի գործողությունները ենթակա են Կոնվենցիայի։

## Ուշագրավ դեպքեր
**Իսսան ընդդեմ ԹուրքիայիIssa v* (2004) 41 ՄԻԵԴ 567
**[[Trial of Abdullah Öcalan|Ocalan v Turkey]]* (2005) 41 ՄԻԵԴ 985
**Բանկովիչն ընդդեմ Բելգիայի* (2007)
**Ալ-Սքեյնին և այլք ընդդեմ պաշտպանության պետական քարտուղարի,* 2007թ․ Միացյալ Թագավորության Լորդերի պալատ 26

## Ծանոթագրություններ


## Արտաքին հղումներ
*Text of Article 1 of the European Convention on Human Rights
*Guide on Article1of the European Convention on Human Rights

Կատեգորիա:Մարդու իրավունքներ
Կատեգորիա:Մարդու իրավունքներ ըստ երկրի
Կատեգորիա:Մարդու իրավունքներ ըստ խնդրի
Կատեգորիա:Մարդու իրավունքներ ըստ մայրցամաքի
Կատեգորիա:Մարդու իրավունքներ ըստ պատմական երկրի
Կատեգորիա:Մարդու իրավունքներ ըստ տարածաշրջանի
Յոհան Նեպոմուկ Դավիդ

**Յոհան Նեպոմուկ Դավիդ** (, ), ավստրիացի կոմպոզիտոր և երգեհոնահար։

## Կենսագրություն

Յոհան Նեպոմուկ Դավիդը կոմպոզիցիա է սովորել Ջոզեֆ Մարքի մոտ։ 1924-1934 թվականներին եղել է Ուելսի երգեհոնահար և երգչախմբային դիրիժոր։ Հայտնի է հիմնականում որպես պոլիֆոնիստ կոմպոզիտոր։ 1934 թվականին նրան շնորհվել է պրոֆեսորի կոչում։ Հետագայում նշանակվել է Լայպցիգի կոնսերվատորիայի տնօրեն, 1945-1948 թվականներին՝ Մոցարտեումի տնօրեն, 1948-1963 թվականներին՝ Շտուտգարտի բարձրագույն երաժշտական դպրոցի պրոֆեսոր։

Եղել է Բեռլինի, Մյունխենի, Համբուրգի, Վիեննայի արվեստի ակադեմիաների անդամ։
Նրա աշակերտներից է եղել Հելմուտ Լախենմանը։

Նրա ավագ որդին՝ Թոմաս Քրիստիան Դեյվիդը, նույնպես կոմպոզիտոր է եղել, իսկ երկրորդ որդին՝ Լուկաս Ֆլորիան Դեյվիդը՝ ջութակահար։

Յոհան Նեպոմուկ Դավիդը մահացել է 1977 թվականի դեկտեմբերի 22-ին։

## Աշխատություններ
*Օրատորիո «Էզոլիեդ» (1932)
*սիմֆոնիաներ
*նվագախմբային պարտիաներ
*դիվերսիա գերմանական ժողովրդական «Kume, kum, geselle min» երգի թեմայով (1938)
*սիմֆոնիկ ֆանտազիա «Կախարդական հրապարակ» (1959)
*ստեղծագործություններ երգեհոնի և երգչախմբի համար (ներառյալ «Es ist ein Schnitter, heißt der Tod» պարտիան, որը հիմնված է համանուն ժողովրդական երգի վրա 

## Գրականություն
* Музыкальный энциклопедический словарь / Гл. ред. Г. В. Келдыш. - М.: Советская энциклопедия, 1990. - с. 158 — ISBN 5-85270-033-9
## Ծանոթագրություններ

## Արտաքին հղումներ
* Иоганн Непомук Давид на Allmusic 
*Site devoted to David's music
* Johann Nepomuk David

Կատեգորիա:Ավստրիացի կոմպոզիտորներ
Կատեգորիա:20-րդ դարի դասական կոմպոզիտորներ
Կատեգորիա:20-րդ դարի կոմպոզիտորներ
Կատեգորիա:Գերմանացի կոմպոզիտորներ
Կատեգորիա:Երաժշտական մանկավարժներ
Կատեգորիա:Ավստրիացի ակադեմիկոսներ
Սեմ Քենդրիքս

**Սեմ Քենդիքս** (, ), ամերիկացի ձողացատկորդ։ Աշխարհի կրկնակի չեմպիոն (2017, 2019)։ Օլիմպիական խաղերի արծաթե և բրոնզե մեդալակիր (2016, 2024)։ Աշխարհի փակ առաջնության կրկնակի արծաթե մեդալակիր (2016, 2018)։ ԱՄՆ-ի վեցակի չեմպիոն (2014-2019)։ ԱՄՆ քառակի չեմպիոն (2015-2017, 2023)։ ԱՄՆ ռեկորդակիր բացօթյա ձողացատկում - 6,06 մ (2019)։

## Կենսագրություն
Ծնողները Սքոթ և Մարնի Քենդրիքսներն են։ Սեմն ավարտել է Օքսֆորդի միջնակարգ դպրոցը և Միսիսիպիի համալսարանը։ Մարզվում է հոր ղեկավարությամբ։

Քենդրիքսը ԱՄՆ բանակի պահեստազորի առաջին լեյտենանտն է։

2017 թվականի դեկտեմբերի 29-ին Քենդրիկսը ամուսնացել է Լին Ցիմերի հետ։

## Մարզական կարիերա
Ձողացատկում իր միջազգային նորամուտը նշել է 2013 թվականին, երբ Կազանում հաղթել է ամառային ունիվերսիադան։ 2015 թվականին Պեկինում կայացած աշխարհի առաջնությունում նա դարձել է միայն իններորդը։ 2016 թվականին դարձել է Պորտլենդում կայացած աշխարհի փակ առաջնության արծաթե մեդալակիր և Ռիո դե Ժանեյրոյում կայացած Օլիմպիական խաղերի բրոնզե մեդալակիր։

2017 թվականի հունիսի 24-ին Քենդրիքսը դարձավ 22-րդ մարդը, ով միացավ վեցմետրանոցների ակումբին՝ ցատկելով ուղիղ 6 մետր և հաղթելով 2017 թվականին Կալիֆորնիայի Սակրամենտո քաղաքում կայացած ԱՄՆ-ի թեթեւ ատլետիկայի առաջնությունում։ 2019 թվականի հուլիսի 27-ին Քենդրիքսը սահմանել է Ամերիկայի ռեկորդը՝ ձողացատկում ցատկելով 6.06 մետր։

2021 թվականին Քենդրիքսը ստիպված եղավ դուրս գալ Տոկիոյի Օլիմպիական խաղերից այն բանից հետո, երբ Օլիմպիական ավանում COVID-19-ի թեստը դրական էր՝ բաց թողնելով հուլիսի 31-ին կայանալիք ձողացատկի որակավորման փուլը։

## Հիմնական արդյունքներ

## Ծանոթագրություններ

## Արտաքին հղումներ
* 
* -ի պաշտոնական կայքը

Կատեգորիա:2016 թվականի Ամառային օլիմպիական խաղերի բրոնզե մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Մարդու իրավունքների եվրոպական կոնվենցիայի 11-րդ հոդված

**Մարդու իրավունքների եվրոպական կոնվենցիայի 11-րդ հոդված,** պաշտպանում է հավաքների և միավորումների ազատության իրավունքը, այդ թվում՝ արհմիություններ ստեղծելու իրավունքը՝ հաշվի առնելով սահմանափակումներ, որոնք համապատասխանում են օրենքին և անհրաժեշտ են ժողովրդավարական հասարակության մեջ։ 

## Նախադեպային իրավունք
**[[Գերմանիայի Կոմունիստական կուսակցությունն ընդդեմ Գերմանիայի Դաշնային Հանրապետության|Գերմանիայի Կոմունտիստական կուսակցությունն ընդդեմ Գերմանիայի Դաշնային հանրապետության]]* (1957)
**[[Հարթակ "բժիշկները կյանքի համար" Վ. Ավստրիա|Հարթակ «բժիշկները կյանքի համար» Վ․Ավստրիա]]* (1988)
**[[Վոգթն ընդդեմ Գերմանիայի|Վոգնթ ընդդեմ Գերմանիայ]]* (1995)
**[[Ուիլսոնը և Պալմերն ընդդեմ Միացյալ Թագավորության]]* [2002] ECHR 552
**[[Յազարը, Կարատասը, Աքսոյը և Հեփն ընդդեմ Թուրքիայի (2003) 36 Մարդու իրավունքների եվրոպական զեկույցներ 59|Յազարը, Կարատասը, Աքսոյը և Հեփն ընդդեմ Թուրքիայի]]* (2003) 36 Մարդու իրավունքների եվրոպական զեկույցներ 59
**[[Մոսկվայի Գիտության եկեղեցին ընդդեմ Ռուսաստանի]]* (2007)
**[[Լոկոմոտիվային ինժեներների և հրշեջների ասոցիացված ընկերությունն ընդդեմ Միացյալ Թագավորության|Լոկոմոտիվային ինժեներների և հրշեջների ասոցիացիան ընդդեմ Միացյալ Թագավորության]]* (2007)
**[[Բոնչկովսկին և այլք ընդդեմ Լեհաստանի]]* (2007)
**[[Դեմիրը և Բայկարան ընդդեմ Թուրքիայի]],* 2008 թ․ ՄԻԵԴ, ECHR 1345

## Տես նաև
*Մարդու իրավունքների եվրոպական կոնվենցիա
*Եվրոպական աշխատանքային օրենսդրություն
*Միացյալ Թագավորության աշխատանքային օրենսդրություն
*Գերմանիայի աշխատանքային օրենսդրություն

## Արտաքին հղումներ
*ECtHR case-law factsheet on trade unions rights

Կատեգորիա:Մարդու իրավունքներ
Կատեգորիա:Մարդու իրավունքներ ըստ երկրի
Կատեգորիա:Մարդու իրավունքներ ըստ խնդրի
Կատեգորիա:Մարդու իրավունքներ ըստ մայրցամաքի
Կատեգորիա:Մարդու իրավունքներ ըստ պատմական երկրի
Կատեգորիա:Մարդու իրավունքների եվրոպական կոնվենցիայի հոդվածներ
Կատեգորիա:Արհմիությունների օրենսդրություն
Բելգիական լեզվական սահման

աջից|մինի|Լեզվական սահմանը հաստատվել է 1962 թվականի նոյեմբերի 8-ին՝ հյուսիսում հոլանդախոս և հարավում ֆրանսախոս գոտիները բաժանելու նպատակով։ Այնուհետև այն ընդգրկվել է Բելգիայի Սահմանադրության 4-րդ հոդվածում, որը սահմանում է երկրի չորս լեզվական շրջանները.<br /> - գերմանական (<span style="color: #0000A0">'''կապույտով'''</span>)<br /> - ֆրանսիական (<span style="color: #A00000">'''կարմիրով'''</span>)<br /> - նիդերլանդական (<span style="color: #A0A000">'''դեղինով'''</span>)<br /> - երկլեզու (ֆրանսերեն և հոլանդերեն) Բրյուսել)։

**Բելգիական լեզվական սահման** (, ), պատմամշակութային, էթնո-լեզվական, իսկ 19-րդ դարի վերջից նաև վարչատարածքային սահման Բելգիայի Թագավորության ռոմանախոս հարավի (Վալոնիա) և գերմանախոս հյուսիսի (Ֆլանդրիա) միջև։

## Պատմություն
Լեզվական սահմանը այս տարածաշրջանում ձևավորվել է 6-9-րդ դարերում, երբ գերմանական ցեղերը (ֆրանկները) Հռենոսից հետ մղեցին նախկին հռոմեական Բելգիայի ռոմանական լեզվով խոսող բնակչությանը (գալլա-հռոմեացիներ)։ 18-19-րդ դարերում, սակայն, ֆրանսերենի բացառիկ հեղինակությունը Եվրոպայում նպաստեց նրա վերածննդին մի շարք հոլանդերեն լեզվով խոսող շրջաններում և անգամ բերեց Բրյուսելի աստիճանական ֆրանսականացմանը։ Բրյուսելը, որը սկզբում հոլանդախոս բնակավայր էր, վերածվեց մեծ մեգապոլիսի, որը թեև անվանական երկլեզու էր, սակայն իրականում հիմնականում ֆրանսախոս էր և շրջապատված ֆլամանդական տարածքներով:

Մինչև 1878 թվականի մայիսի 22-ը Բելգիայի միակ պաշտոնական լեզուն ֆրանսերենն էր։ Այդ օրը հյուսիսային չորս նահանգներին թույլատրվեց օգտվել նաև նիդերլանդերենից։ 1921 թվականի հուլիսի 31-ին լեզվական սահմանը ստացավ տարանջատող մոնոլեզու բնույթ. հյուսիսային շրջանները պետք է օգտագործեին միայն հոլանդերեն, իսկ հարավայինները՝ միայն ֆրանսերեն։ Բրյուսելի 17 շրջանները պաշտոնապես ճանաչվեցին որպես երկլեզու:

Այնուամենայնիվ, մինչև 1947 թվականը լեզվական սահմանը հնարավոր էր «ճշգրտել» մարդահամարների արդյունքներով, ինչը հնարավորություն էր տալիս խոշոր՝ 30 տոկոս կազմող փոքրամասնություններին ստանալ բելգիական լեզվական որոշակի արտոնություններ։ 1962 թվականի նոյեմբերի 8-ին նման ճշգրտումները արգելվեցին, իսկ 1963 թվականի օգոստոսի 2-ին սահմանվեց Բրյուսելի հստակ սահմանը։ 

Սա դժվար իրավիճակ ստեղծեց արվարձաններում բնակվող ֆրանկոֆոնների համար։ Վերջին կես դարում Բրյուսելի սուբուրբանիզացիայի գործընթացը հանգեցրեց նրան, որ ֆրանկոֆոններն այժմ գերակշռում են մայրաքաղաքի շատ արվարձաններում, սակայն նրանք չեն կարող ամբողջությամբ օգտվել երկրի երկու պաշտոնական լեզուներից մեկից (արտոնյալ շրջաններում) կամ ընդհանրապես այնտեղ, որտեղ այդ արտոնությունները չկան։ «Բրյուսելյան միջանցքը» դեպի ֆրանկոֆոն Վալոնիա «կտրելու» փորձերը դեռևս հաջողությամբ չեն պսակվել։ Սա բերում է մշտական տարաձայնությունների ֆրանկոֆոնների և ֆլամանդացիների միջև։

## Տես նաև
* Ֆրանկո-ֆլամանդական հակամարտությունը Բելգիայում

## Ծանոթագրություններ

Կատեգորիա:Բելգիայի լեզուներ
Կատեգորիա:Բելգիայի պատմություն
Կատեգորիա:Բելգիայի քաղաքականություն
Կատեգորիա:Լեզվային քաղաքականություն
Կատեգորիա:Հոլանդերեն
Խորխե Ռոդրիգես

**Խորխե Ռոդրիգես Էսկվիվել** ( , ), մեքսիկացի ֆուտբոլիստ, հարձակվող, հայտնի է «Տոլուկայի» և Մեքսիկայի ֆուտբոլի ազգային հավաքականի կազմում իր ելույթներով։ 1994 թվականի աշխարհի առաջնության մասնակից։

## Ակումբային կարիերա
Ռոդրիգեսն իր կարիերան սկսել է Տոլուկա դե Լերդո քաղաքի «Տոլուկա» ակումբում։ 1988 թվականին նա իր նորամուտը նշել է Մեքսիկայի ֆուտբոլի առաջնություն|Մեքսիկայի ֆուտբոլի առաջնությունում հանդես եկող Խորխե ակումբում, որտեղ նա խաղացել է 7 մրցաշրջան և 201 խաղում դարձել 40 գոլի հեղինակ։ 1995 թվականին հարձակվողը տեղափոխվել է «Սանտոս Լագունա» ակումբ և մեկ տարի անց դարձել երկրի չեմպիոն։ 1997 թվականին Ռոդրիգեսը Էվանսի համախտանի պատճառով ստիպված հեռացել է ակումբից, սակայն 2001 թվականին շարունակել է հանդես գալ «Պաչուկա» ակումբում։ Երկու մրցաշրջանից հետո նա վերջապես հեռացել է ֆուտբոլից։

## Միջազգային կարիերա
1991 թվականի մարտի 13-ին Ռոդրիգեսն իր նորամուտը նշել է Մեքսիկայի ֆուտբոլի ազգային հավաքականի հավաքականի կազմում՝ Արգենտինայի ֆուտբոլի ազգային հավաքականի դեմ ընկերական խաղում։ 1993 թվականին նա շահել է ԿՈՆԿԱԿԱՖ-ի ոսկե գավաթակիր։ Մրցաշարում Խորխեն հանդիպումներ է անցկացրել Կանադայի, ԱՄՆ-ի, Կոստա Ռիկայի, Ճամայկայի և Մարտինիկայիազգային հավաքականների դեմ։ Կանադացիների դեմ խաղում նա դարձել է երկու գոլի հեղինակ։

1994 թվականին Ռոդրիգեսն ընդգրկվել է ազգային հավաքականի կազմում և մասնակցել ԱՄՆ-ում կայանալիք աշխարհի առաջնությանը։ Մրցաշարում նա հանդիպումներ է անցկացրել Բուլղարիայի, Իռլանդիայի և Իտալիայիազգային հավաքականների դեմ։

1995 թվականին Խորխեն մասնակցել է Ամերիկայի գավաթին, ինչպես նաև օգնել է թիմին նվաճել բրոնզե մեդալ 1995 թվականի ՖԻՖԱ Կոնֆեդերացիաների գավաթոււմ։

Էվանսի համախտանիշով տարիներ շարունակ տառապելուց հետո Ռոդրիգեսը մահացել է 2024 թվականի օգոստոսի 8-ին։

## Ձեռքբերումներ
**Ակումբային**
**«Սանտոս Լագունա»**
*Մեքսիկայի չեմպիոն
**Ազգային հավաքական**
*ԿՈՆԿԱԿԱՖ-ի ոսկե գավաթակիր (1993)
*ՖԻՖԱ Կոնֆեդերացիաների գավաթի բրոնզե մեդալակիր (1995)

## Ծանոթագրություններ

## Արտաքին հղումներ
* 
* playerhistory
* Profil na stronie nationalfootballteams.com

Կատեգորիա:Մեքսիկայի հավաքականի ֆուտբոլիստներ
Կատեգորիա:Մեքսիկացի ֆուտբոլիստներ
Կատեգորիա:Պաչուկայի ֆուտբոլիստներ
Կատեգորիա:Ֆուտբոլի կիսապաշտպաններ
Խաղողի ագաթ

**Խաղողի ագաթ** ()&nbsp; շուկայական անվանումն է մանուշակագույն ագրեգատների փոքր քվարցային բյուրեղների համար, որոնք ունեն բոտրիոիդալային (գնդաձև) տեսք։ Անվանումը արտացոլում է այն, թե ինչպես են դրանք ձևավորվում կուտակումներով, հիշեցնելով խաղողի ողկույզներ: Որոշ նմուշներ ունեն սպիտակ, մոխրագույն, կանաչ կամ կապույտ գույն։ Առանձին գնդիկները ունեն 2-ից 20 մմ տրամագիծ։

Հանքաբանորեն ասած «խաղողի ագաթը» իրականում ագաթ չէ, այլ բոտրիոիդալ մանուշակագույն խալցեդոն է։ 

Այն հանդիպում է Ինդոնեզիայում, և հայտնաբերվել է նաև Գրին Ռիվերի արևմուտքում՝ Յութա նահանգում: 

Այն հայտնվել է հանքային շուկայում 2016 թվականին։ Օգտագործվում է ոսկերչական և այլ դեկորատիվ արտադրանքներում։

## Ծանոթագրություններ
ATR 72֊ի վթարը Սան Պաուլոյի շրջակայքում

**Voepass Linhas Aéreas ավիաընկերության 2283 չվերթ**, բրազիլական ուղևորատար չվերթ, որը վթարի է ենթարկվել  Սան Պաուլո նահանգի Վինհեդո քաղաքում, 2024 թվականի օգոստոսի 9-ին պարուրաձև պարույրի մեջ մտնելուց հետո: Ինքնաթիռը, որը եղել է ATR 72-500 տուրբոպրոպ ինքնաթիռ, թռել է Կասկավել օդանավակայանից՝ Պարանա քաղաքից դեպի Գուարուլյոս միջազգային օդանավակայան՝ 58 ուղևորներով և անձնակազմի 4 անդամներով: Ինքնաթիռը թռչել է 5200 մետր բարձրության վրա երբ տեղական ժամանակով ժամը 13:22-ի սահմաններում ինքնաթիռը դուրս է եկել վերահսկողությունից և արագ վայրէջք կատարել՝ վթարից հետո բոլոր ուղևերները և անձնակազմի 4 մարդիկ մահացել են:

## Ինքնաթիռ
Ինքնաթիռը եղել է ATR-72-500 երկշարժիչով տուրբոպրոմային ինքնաթիռ, որը գրանցված է եղել որպես PS-VPB,  սնուցվել է երկու Pratt & Whitney Canada PW127M շարժիչներով:

## Վթար
Ինքնաթիռը Պարանա նահանգի Կասկավելից ուղևորվում էր Սան Պաուլո: Հրշեջները հայտնել են, որ ինքնաթիռն ընկել է Սան Պաուլո նահանգի Վինհեդո քաղաքում այն բանից հետո, երբ նրա հետ կապը կորել է տեղական ժամանակով ժամը 13։ 30-ի սահմաններում: Նախնական տվյալները ցույց են տվել, որ ինքնաթիռը հասել է րոպեում 13000 ֆուտ վայրէջքի արագության: Ինքնաթիռը կործանվել է Կապելա թաղամասի բնակելի թաղամասում գտնվող համատիրության մոտ: Հաղորդվում է նաև, որ ինքնաթիռի կործանման հետևանքով տուժել են մի քանի բնակելի տներ:

Բրազիլական GloboNews լրատվական հեռուստաալիքը հեռարձակել է ինքնաթիռի տեսագրությունը՝ մինչ այն կործանվելը, որտեղ երևում է, թե ինչպես է այն պտտվում դեպի ներքև՝ մի փոքր քիթը դեպի վար: Ցանցը հեռարձակել է նաև վթարի այն տարածքը, որը ցույց է տվել մեծ քանակությամբ համատարած կրակ և ծուխ, որը բխում է ինքնաթիռի ֆյուզելաժից:

## Ծանոթագրություններ

Կատեգորիա:2024 Բրազիլիայում
Կատեգորիա:Ավիապատահարներ
Սաիդ Էսմաիլի

**Սաիդ Մորադ Գոլի Էսմաիլի Լեյվեսի** (, ), իրանացի 2024 թվականի օլիմպիական չեմպիոն, ըմբշամարտի Ասիայի չեմպիոն։

## Սպորտային կարիերա
2019 թվականի օգոստոսի սկզբին Սոֆիայում դարձել է կադետների Աշխարհի առաջնության հաղթող, եզրափակչում հաղթել է ադրբեջանցի Էլմիր Ալիևին։ 2021 թվականի օգոստոսի 22-ին հասել է Ուֆայում ընթացող պատանեկան աշխարհի առաջնության եզրափակիչ, որում պարտվել է ռուս Դինիսլամ Բամմատովին՝ դառնալով արծաթե մեդալակիր։ 2022 թվականի օգոստոսին Սոֆիայում, եզրափակչում հաղթելով հայ Սուրեն Աղաջանյանին, նվաճել է մինչև 20 տարեկանների աշխարհի երիտասարդական առաջնությունը։ 2024 թվականի ապրիլի 16-ին Բիշքեկում, վճռական ճակատամարտում հաղթելով ղրղզստանցի Ռազակ Բեյշեքեևին, դարձել է Ասիայի չեմպիոն։

2024 թվականի Օլիմպիական խաղերի եզրափակիչում Էսմաիլին 6-5 հաշվով հաղթել է Փարվիզ Նասիբովին (Ուկրաինա) և դարձել օլիմպիական չեմպիոն մինչև 67 կգ քաշային կարգում։

## Ծանոթագրություններ

## Արտաքին հղումներ
* Սաիդ Էսմաիլիի պրոֆիլը ''International Wrestling Database'' կայքում

Կատեգորիա:2003 ծնունդներ
Կատեգորիա:Ապրող անձինք
Կատեգորիա:Իրանցի ըմբշամարտիկներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Հուլիսի 15 ծնունդներ
Չեն Յիվեն

**Չեն Յիվեն** (, ), չինացի ջրացատկորդուհի:

## Վաղ կյանք
1999 թվականին ծնված Չենի հայրը Հայնանից էր, իսկ մայրը Գուանդուն նահանգի Ժանջյան քաղաքից էր: Երբ նա գրեթե ինը տարեկան էր, նա գնաց Գուանդուն՝ մարզվելու և ընդունվեց Չիկան շրջանի  մարզադպրոց, որպեսզի սկսի մարզվել սուզվելու իր կարիերայի համար: 2008 թվականի օգոստոսին նա պաշտոնապես ընդունվեց Ջոնգշանի ջրացատկի թիմ։ Չժոնգշանի թիմ մտնելուց անմիջապես հետո Չենն ընտրվեց Գուանդուն նահանգի մարզադպրոցում: 2010 թվականի հոկտեմբերին Չենը մտավ Գուանդունի ջրացատկի թիմ, իսկ 2014 թվականին նա պաշտոնապես դարձավ պրոֆեսիոնալ մարզուհի:

## Սպորտային կարիերա
2016 թվականի նոյեմբերին Չենն ընտրվել է ջրացատկի ազգային թիմ։ 2017 թվականի մայիսի 17-ին նա 2017 թվականի Չինաստանի ջրացատկի առաջնությունում հաղթել է կանանց 1 մ ցատկահարթակի սուզումում։ 2018 թվականի հունիսին նա հաղթել է տղամարդկանց և կանանց խառը ջրացատկի 2018 թվականի Ուհանում անցկացվող FINA ջրացատկի աշխարհի գավաթում։ 2018 թվականին Ջակարտայում կայացած Ասիական խաղերում Չենը նվաճեց արծաթե մեդալ 1 մ ցատկահարթակի վրա: 2019 թվականի հուլիսի 13-ին նա ոսկե մեդալ նվաճեց կանանց 1 մ ցատկահարթակի առաջնությունում 2019 թվականին Գվանգջուում անցկացվող ջրային սպորտի աշխարհի առաջնությունում: 2021 թվականի մայիսին Տոկիոյում անցկացվող FINA ջրացատկի աշխարհի գավաթի 2021-ին նա և Չանգ Յանին հաղթեցին կանանց կրկնակի 3 մ ջրացատկում, ինչպես նաև հաղթեցին կանանց 3 մ ցատկահարթակով սուզվելու համար։ 2021 թվականի օգոստոսին Չենը Շանսիում Չինաստանի 14-րդ ազգային խաղերում ոսկե մեդալ նվաճեց կանանց 3 մ ցատկահարթակի սուզման մեջ:

Բուդապեշտում անցկացված FINA 2022 թվականի աշխարհի 19-րդ առաջնությունում Չենը մասնակցել է կանանց 3 մ ցատկահարթակին և 366,90 միավորով նվաճել ոսկե մեդալը։ Նա նաև ոսկե մեդալ նվաճեց կանանց սինխրոնիզացված 3 մ ցատկահարթակում՝ Չանգ Յանիի հետ միասին՝ 343,14 միավորով:

2023 թվականին, 2022 թվականին Հանչժոուում կայացած Ասիական խաղերում, Չենը ոսկի նվաճեց 3 մետր ցատկահարթակում և ևս մեկ ոսկի Չանգի հետ 3 մետր սինխրոյում։

2024 թվականին  Փարիզում անցկացվող  ամառային Օլիմպիական խաղերում Չենը և Չանգը նվաճեցին իրենց առաջին օլիմպիական ոսկե մեդալները 2024 թվականի հուլիսի 28-ին կանանց սինխրոնացված 3 մ ցատկահարթակում։

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:Անձինք այբբենական կարգով
Կատեգորիա:Ապրող անձինք
Ալիռեզա Մոհմադի

**Ալիռեզա Ազիզղուն Մոհմադի Պիանի** (, ), իրանցի հունահռոմեական ոճի ըմբշամարտիկ, 2024 թվականի Օլիմպիական խաղերի արծաթե մեդալակիր։

## Կարիերա
2022 թվականի օգոստոսին Սոֆիայում, եզրափակչում հաղթելով վրացի Աչիկո Բոլկվաձեին, նա դարձել է աշխարհի պատանեկան առաջնության հաղթող։ 2023 թվականի ապրիլին Աստանայում կայացած Ասիայի առաջնությունում, 3-րդ տեղի համար պայքարում հաղթելով հնդիկ Ռոհիտ Դահիային, նա դարձավ բրոնզե մեդալակիր։ 2023 թվականի սեպտեմբերին Բելգրադում կայացած աշխարհի առաջնությունում նա հասել է եզրափակիչ, որտեղ պարտվել է ադրբեջանցի Ռաֆիկ Հուսեյնովին՝ դառնալով արծաթե մեդալակիր։ 2024 թվականի ապրիլի 21-ին Բիշքեկում ասիական ընտրական մրցաշարում նա արտոնագիր է ստացել Փարիզի Օլիմպիական խաղերի համար։

## Ձեռքբերումներ
* 2022 թվականի Ըմբշամարտի պատանիների ասիական առաջնություն՝ 
* 2022 թվականի Ըմբշամարտի պատանեկան աշխարհի առաջնություն՝ 
* 2023 թվականի Ասիայի ըմբշամարտի առաջնություն՝ 
* 2023 թվականի Աշխարհի ըմբշամարտի առաջնություն` 

## Ծանոթագրություններ

## Արտաքին հղումներ
*Ալիռեզա Մոհմադի I` պրոֆիլը *International Wrestling Database* կայքում
*Ալիռեզա Մոհմադի II` պրոֆիլը *International Wrestling Database* կայքում
*Ալիռեզա Մոհմադի III` պրոֆիլը *International Wrestling Database* կայքում

Կատեգորիա:Իրանցի ըմբշամարտիկներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Դարյա Վարֆոլոմեև

**Դարյա Դմիտրիևնա Վարֆոլոմեև** (, ), գերմանացի գեղարվեստական մարմնամարզուհի: Օլիմպիական չեմպիոն (2024), աշխարհի վեցակի չեմպիոն, Եվրոպայի կրկնակի չեմպիոն։

## Կենսագրություն
Դարյա Վարֆոլոմեև ծնվել է Բառնաուլում 4 թվականի նոյեմբերի 2006-ին Դմիտրի և Տատյանա Վարֆոլոմեևների ընտանիքում։ Մոր գծով պապը գերմանացի է։ Դարիան ունի ավագ եղբայր Ալեքսանդր։ Մարզիկի մայրը՝ Տատյանան, նախկինում զբաղվում էր ռիթմիկ մարմնամարզությամբ, ստացավ KMS կոչում: Այս պահին ընտանիքը բնակվում է Գերմանիայում։

## Սպորտային կարիերա
### Վաղ տարիներ
Դարիան մարմնամարզությամբ սկսել է զբաղվել երեք տարեկանում։ 2018 թվականին Վարֆոլոմեևը Ռուսաստանից տեղափոխվել է Գերմանիա՝ մարզվելու Յուլիա Ռասկինայի գլխավորությամբ։

### Կրտսեր կարիերա
2019-ին Մոսկվայում կայացած աշխարհի պատանեկան առաջնությունում Բարդուղիմեևը չկարողացավ որակավորվել մակեներով եզրափակչում ՝ զբաղեցնելով 15-րդ տեղը:

### Մեծահասակների կարիերա
Մեծահասակների կատեգորիայում իր դեբյուտը կատարել է 2022 թվականին Տաշքենդում կայացած աշխարհի գավաթի խաղարկությունում, որտեղ բրոնզե մեդալ է նվաճել բազմամարտում։ Բրոնզե մեդալ է նվաճել օղակով եզրափակչում, երկու արծաթե մեդալ՝ գնդակով և ժապավենով եզրափակիչներում և 4-րդ տեղը զբաղեցրել ակումբներով։

Ավելի ուշ մասնակցել է Պամպլոնայում կայացած աշխարհի գավաթի խաղարկությանը, որտեղ բազմամարտում զբաղեցրել է 4-րդ տեղը։  Երկու ոսկե մեդալ նվաճեց գնդակով և ժապավենով եզրափակիչներում և 4-րդ տեղը զբաղեցրեց ակումբների եզրափակչում։ Պորտիմանում կայացած Challenge Cup-ում նա արծաթե մեդալ նվաճեց բազմամարտում։ Եզրափակիչներում մարմնամարզիկը նվաճեց ևս երեք մեդալ՝ երկու ոսկի գնդակով և մահակներով և մեկ արծաթ՝ օղակով: Հունիսին մասնակցել Է Թել Ավիվում կայացած Եվրոպայի առաջնությանը, որտեղ երկու բրոնզե մեդալ է նվաճել գնդակով և մահակներով եզրափակիչներում: Օգոստոսի վերջին մասնակցել է Կլուժ Նապոկայի աշխարհի գավաթի խաղարկությանը՝ բազմամարտում զբաղեցնելով 6-րդ տեղը, 4-րդը գնդակով և մահակներով։

2022 թվականին նա ներկայացրել է Գերմանիան Սոֆիայում կայացած աշխարհի առաջնությունում, որտեղ նա հաղթել է «ոսկե» եզրափակչում՝ մահակներով, «արծաթ»՝ բազմամարտում, թիմային առաջնությունում և գնդակով եզրափակչում, ինչպես նաև բրոնզե մեդալ՝ օղակով մրցումներում։

2023 թվականի աշխարհի առաջնությունում նվաճել է չորս ոսկե մրցանակ բոլոր անհատական վարժություններում, հաղթեց անհատական բոլոր պայքարում, ինչպես նաև Գերմանիայի հավաքականի կազմում երկրորդն է թիմային մրցումներում։

## Ծանոթագրություններ

Կատեգորիա:2024 թվականի Ամառային օլիմպիական խաղերի չեմպիոններ
Երկուսով

**Երկուսով**, հայկական դրամատիկ հեռուստասերիալ։ Հեռարձակվել է Շանթ հեռուստաընկերությամբ: Պրեմիերան տեղի է ունեցել 2019 թվականի հոկտեմբերի 21-ին և ավարտվել է 2021 թվականի մայիսի 26-ին։https://www.tert.am/life/am/news/2021/05/11/erkusov/73596 Սերիաների հիմնական մասը նկարահանվել է Երևանում։

## Սյուժե
Սերիալը պատմում է մի երիտասարդ զույգի մասին շրջադարձային պատմության մասին, ովքեր հարկադրված ամուսնանում են, քանի որ ունեցել են նախամուսնական սեռական կապ, և երկուսի ընտանիքներն էլ փորձում են խուսափել մեծ սկանդալից:https://www.tert.am/life/am/news/2021/03/04/erkusov/71873 

## Դերերում

## Ծանոթագրություններ

## Արտաքին հղումներ
Բենն ու Էդգարը դադարել են նկարահանվել «Երկուսով» սերիալում, նրանց փոխարենիում են Զիրոյանն ու Հայկը. սցենարիստը՝ միջադեպի մասին 

«Նկարահանումների ընթացքում առողջական խնդիր ունեցող ոչ մի աշխտակից չենք ունեցել»․ «Երկուսով» հեռուստասերիալի նկարահանումները ժամանակավորապես դադարեցվել են 

«Պետք չէ սպասել, որ նոր դերասանը խաղա ինչպես նախկինը». վերսկսվել են «Երկուսով» սերիալի նկարահանումները. Արա Դեղտրիկյանը և Հայկ Հովհաննիսյանը այլևս չեն նկարահանվի
Նուրբեկ Օրալբայ

**Նուրբեկ Ռախատուլի Օրալբայ** (, ), ղազախստանցի սիրողական բռնցքամարտիկը հանդես է գալիս միջին և կիսածանր քաշային կարգերում: Ղազախստանի բռնցքամարտի ազգային հավաքականի անդամ, Սպորտի Վաստակավոր Վարպետ, 2024 թվականի Օլիմպիական խաղերի արծաթե մեդալակիր, աշխարհի չեմպիոն (2023), Ասիայի առաջնության բրոնզե մեդալակիր (2022), Ղազախստանի չեմպիոն (2021), Ղազախստանի առաջնության արծաթե մեդալակիր (2020), երիտասարդների աշխարհի չեմպիոն (2018), Ասիայի երիտասարդների առաջնության արծաթե մեդալակիր (2018), միջազգային և ազգային սիրողական մրցաշարերի բազմակի հաղթող և մրցանակակիր։

## Կենսագրություն
Նուրբեկ Օրալբայը ծնվել է 2000 թվականի հունիսի 11-ին Ղազախստանի Աստանա քաղաքում։ Սերում է գետիրու ցեղի Թամա ցեղից։

Մեկ այլ բռնցքամարտիկ Այբեկ Օրալբայի երկվորյակ եղբայրը:

## Սիրողական կարիերա
### 2018-2020 թվականներ
2018 թվականին նախ դարձել է Ասիայի երիտասարդների առաջնության արծաթե մեդալակիր։ Այնուհետև 2018 թվականի օգոստոսին Բուդապեշտում (Հունգարիա) դարձել է երիտասարդների աշխարհի չեմպիոն (մինչև 18 տարեկան)՝ եզրափակչում հաղթելով ռուս Դանիիլ Տետերևին։

2019 թվականին դարձել Է Ղազախստանի Հանրապետության 5-ամյա սպարտակիադայի հաղթող։

2020 թվականին դարձել Է Ղազախստանի առաջնության արծաթե մեդալակիր, իսկ 2021 թվականին դարձել Ղազախստանի չեմպիոն։

### 2021-2023 թվականներ
2021 թվականի նոյեմբերի սկզբին Բելգրադում (Սերբիա) մասնակցել է մինչև 80 կգ քաշային կարգի աշխարհի առաջնությանը, որտեղ նա 1/16 եզրափակչում միավորներով (5:0) հաղթեց բրազիլացի Իսայաս Ֆիլյոյին, 1/8 եզրափակչում (5:0) հաղթեց հունգարացի բռնցքամարտիկ Պալ Կովաչին, բայց քառորդ եզրափակչում միավորներով (0:5) պարտվեց Սերբիայում հանդես եկող ռուս բռնցքամարտիկ Վլադիմիր Միրոնչիկովին, որն ի վերջո դարձավ 2021 թվականի աշխարհի առաջնության բրոնզե մեդալակիր։

2022 թվականի նոյեմբերին Ամմանում (Հորդանան) կայացած Ասիայի առաջնության բրոնզե մեդալակիր է դարձել մինչև 80 կգ քաշային կարգում, որտեղ նա կիսաեզրափակչում մրցավարական առանձին որոշմամբ (հաշիվ՝ 2:3) մրցակցային պայքարում պարտվել է փորձառու հորդանանցի Հուսեյն Իշայիշին։

2023 թվականի մայիսին Տաշքենդում (Ուզբեկստան) դարձել է մինչև 80 կգ քաշային աշխարհի չեմպիոն, որտեղ նա մրցումների 1/8 եզրափակչում միավորներով մրցավարների միաձայն որոշմամբ (5:0) հաղթել է թուրք բռնցքամարտիկ Կաան Այկուտսունին, այնուհետև քառորդ եզրափակչում միավորներով մրցավարների միաձայն որոշմամբ (5:0) հաղթել է փորձառու հորդանանցի բռնցքամարտիկ Հուսեյն Իշայիշին, կիսաեզրափակչում միավորներով մրցավարների առանձին որոշմամբ (4:1) հաղթել է փորձառու ռուսաստանցի Իմամ Խատաևին, և միավորների եզրափակչում մրցավարների առանձին որոշմամբ (4:1) հաղթեց էթնիկ ղազախ թոխթարբեկ թանաթհանին, որը հանդես էր գալիս Չինաստանում։

## Ծանոթագրություններ

## Արտաքին հղումներ
* 
* Оралбай Нурбек — профиль на сайте Sportbox.ru
* Нурбек Оралбай — новости на сайте Sports.kz
* 

 
Կատեգորիա:2024 թվականի Ամառային օլիմպիական խաղերի արծաթե մեդալակիրներ
Քեմրին Ռոջերս

**Քեմրին Ռոջերս** (, ), կանադացի աթլետ, մրճանետորդուհի: 2023 թվականի աշխարհի չեմպիոն, 2022 թվականի աշխարհի առաջնության մրցանակակիր, 2022 թվականի Համագործակցության խաղերի հաղթող: Տոկիոյի 2020 թվականի ամառային օլիմպիական խաղերի մասնակից, 2024 թվականի Փարիզի 2024 թվականի ամառային օլիմպիական խաղերի հաղթող։

## Կարիերա
Ռոջերսը ծնվել և մեծացել է Բրիտանական Կոլումբիայի Ռիչմոնդ քաղաքում: Այն բանից հետո, երբ նրա ծնողները բաժանվեցին, երբ նա երեք տարեկան էր, նա մնաց մոր՝ Շերի Ռոջերսի մոտ, որը վարսավիր էր։ 

2019 թվականին նա մասնակցել է Պերուում տեղի ունեցած համաամերիկյան խաղերին։ Նա 66,09 մ արդյունքով մուրճ նետելու մրցույթում դարձավ վեցերորդը։

2021 թվականի օգոստոսին Տոկիոյում կայացած ամառային Օլիմպիական խաղերում Ռոջերսը եզրափակչի ուղեգիր է նվաճել և 74,35 մետր արդյունքով զբաղեցրել է հինգերորդ տեղը։

Կանադուհին ներկայացրել է իր երկիրը Յուջինի 2022 թվականի աշխարհի առաջնությունում: 75,52 մետր արդյունքով նա կարողացել է նվաճել արծաթե մեդալ։ Բիրմինգհեմում կայացած Համագործակցության խաղերում նա ոսկի է նվաճել՝ նետելով 74,08 մետր։

2023 թվականին Բուդապեշտում կայացած աթլետիկայի աշխարհի առաջնությունում Քեմրինը ոսկի է նվաճել մուրճի նետումում՝ 77,22 մետր նետումով։.

## Հիմնական արդյունքներ

## Ծանոթագրություններ

Կատեգորիա:1995 ծնունդներ
Կատեգորիա:20-րդ դարի կանադացիներ
Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի կանադացի կանայք
Կատեգորիա:21-րդ դարի կանադացիներ
Կատեգորիա:Կանադացի օլիմպիական մարզիկներ
Կատեգորիա:Կանադացի օլիմպիական չեմպիոններ
Կատեգորիա:Կանադացիներ
Ակարի Ֆուձինամի

**Ակարի Ֆուձինամի** (, ), ճապոնացի մարզիկ, ազատ ոճի ըմբշամարտիկ, 2024 թվականի օլիմպիական չեմպիոն, աշխարհի և Ասիայի կրկնակի չեմպիոն։

## Կենսագրություն
2020 թվականին ազգային առաջնությունում նա դարձել է մինչև 53 կգ քաշայինների չեմպիոն։ 

2021 թվականին Նորվեգիայում կայացած աշխարհի առաջնությունում նա ոսկե մեդալ է նվաճել մինչև 53 կգ քաշային կարգում։ Եզրափակչում նա հաղթել է մոլդովացի մրցակցուհուն՝ Յուլիա Լեորդային։   

2022 թվականին Ուլան Բատորում կայացած Ասիայի առաջնությունում նա դարձել է մինչև 53 կգ քաշայինների չեմպիոն։ Եզրափակչում նա հաղթել է Մոնղոլիայի իր մրցակցին։ Մեկ տարի անց Աստանայում նա կրկնել է իր հաջողությունը, իսկ եզրափակիչում կոտրել հնդիկ մարզիկ Անտիմ Պանգալի դիմադրությունը։ 

2023 թվականի սեպտեմբերին Սերբիայում կայացած աշխարհի առաջնությունում մինչև 53 կգ քաշային կարգում Ակարին ոսկու համար պայքարում հաղթել է բելառուսուհի Վանեսա Կոլոդինսկայային և նվաճել իր հերթական մրցանակը։

## Ծանոթագրություններ

## Արտաքին հղումներ
*Ակարի Ֆուձինամի` պրոֆիլը *International Wrestling Database* կայքում

Կատեգորիա:2024 թվականի Ամառային օլիմպիական խաղերի չեմպիոններ
Կատեգորիա:21-րդ դարի ճապոնացիներ
Կատեգորիա:Ըմբշամարտի աշխարհի առաջնության մեդալակիրներ
Կատեգորիա:Ճապոնացի ըմբշամարտիկներ